ai4bharat/Pralekha huggingface dataset:
பாதுகாப்பு அமைச்சகம்
காபோன், ஜென்டில் துறைமுகத்தில் ஐஎன்எஸ் தர்காஷ்
கடற்கொள்ளை தடுப்பு ரோந்துக்கான பயிற்சியில் பங்கேற்க கினியா வளைகுடாவில் உள்ள காபோன் நாட்டு ஜென்டில் துறைமுகத்திற்கு ஐஎன்எஸ் தர்காஷ் கப்பல் சென்றடைந்தது. காபோனுக்கு சென்ற முதலாவது இந்திய கடற்படை கப்பல் இதுவாகும்.
அந்த துறைமுகத்தில், கப்பல் ஊழியர்கள், அதிகாரப்பூர்வ மற்றும் தொழில்சார்ந்த உரையாடல்களிலும், விளையாட்டுகளிலும் பங்கேற்க உள்ளனர்.
தொழில்சார்ந்த உரையாடலின் போது, தீயணைப்பு தொடர்பான விவாதங்கள் மற்றும் பயிற்சிகள், சேதம் தவிர்த்தல், மருத்துவம் மற்றும் பாதி்க்கப்பட்டவர்கள் மீட்பு குறித்த விவகாரங்கள், நீர்மூழ்கி நடவடிக்கைகள் குறித்து இடம்பெறும். மேலும் யோகா பயிற்சி மற்றும் சமூக உரையாடலுக்கும் திட்டமிடப்பட்டுள்ளது. கப்பலை பார்வையிட பொதுமக்களும் அனுமதிக்கப்படுவார்கள்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1862275
பிரதமர் அலுவலகம்
முன்னாள் மத்திய அமைச்சர் திரு சமன் லால் குப்தாவின் மறைவிற்கு பிரதமர் இரங்கல்
முன்னாள் மத்திய அமைச்சர் திரு சமன் லால் குப்தா அவர்களின் மறைவிற்கு பிரதமர் நரேந்திர மோடி, தமது ஆழ்ந்த இரங்கலைத் தெரிவித்துள்ளார்.
இதுதொடர்பாக பிரதமர் வெளியிட்டுள்ள சுட்டுரைச் செய்தியில், “ஏராளமான சமூக சேவை நடவடிக்கைகளை மேற்கொண்டதற்காக திரு சமன் லால் குப்தா அவர்கள் நினைவில் கொள்ளப்படுவார். ஆழ்ந்த ஈடுபாடு கொண்ட சட்டமன்ற உறுப்பினராக செயல்பட்ட அவர், ஜம்மு காஷ்மீர் முழுவதும் பாரதிய ஜனதா கட்சிக்குக் கூடுதல் வலிமை சேர்த்தார். அவரது மறைவினால் ஆழ்ந்த துயரடைந்தேன். இத்தகைய சோக தருணத்தில் அவரது குடும்பத்தினர் மற்றும் ஆதரவாளர்களுக்கு எனது இரங்கல்கள். ஓம் சாந்தி!”, என்று கூறியுள்ளார்.
----
(
கப்பல் போக்குவரத்து அமைச்சகம்
கோவாவின் மர்முகோவா துறைமுகத்தில் சுற்றுலா படகு சேவையை சோனோவால் தொடங்கிவைத்தார்
கோவாவின் மர்முகோவா துறைமுகத்தில் சுற்றுலா படகு சேவையை மத்திய துறைமுகங்கள், கப்பல் போக்குவரத்து மற்றும் நீர்வழிப்பாதைகள் துறை அமைச்சர் திரு சர்பானந்த சோனோவால் இன்று தொடங்கிவைத்தார். கோவாவின் கலாச்சாரம் மற்றும் வரலாற்றின் முழுமையான அனுபவத்தை சுற்றுலாப்பயணிகளுக்கு வழங்க எப்ஆர்பி இரண்டடுக்கு படகுகளுடன் உத்தேசப் பாதைகள் அனைத்திலும் சேவைகள் உடனடியாகத் தொடங்கும் என்று அவர் அறிவித்தார். கோவாவில் இந்த வாய்ப்பு இதுவரை பயன்படுத்தப்படாத நதி மற்றும் தீவுப் பகுதி படகு சவாரியில் புதிய சாகசப் பயணங்களுக்கு வழி திறக்கும். மேலும் கோவாவில் இதுவரை கண்டறியாத தனித்துவ அனுபவ வாய்ப்ப்பாக இது இருக்கும்.
இந்தியாவில் வளர்ந்துவரும் கடல்சார் துறை பற்றிய கண்ணோட்டம், கடலோரப் போக்குவரத்தைப் பயனுள்ள வகையில் மேம்படுத்துவது கோவாவின் ஒட்டுமொத்த வளர்ச்சிக்கு கடல்சார் கொள்கைகள் எவ்வாறு பங்களிப்பு செய்யும் என்பது பற்றி உள்ளூர் பிரமுகர்களும் துறைசார்ந்தவர்களும் அமைச்சருடன் கருத்துக்களைப் பகிர்ந்துகொண்டனர். மர்முகோவா துறைமுகத்தின் வளர்ச்சிக்கான ஆலோசனைகள் மற்றும் தொழிலாளர்களின் பிரச்சனைகள் பற்றியும் சங்கங்களுடன் அமைச்சர் பேசினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1780474
(Visitor Counter : 151
மனித வள மேம்பாட்டு அமைச்சகம்
4 ஆண்டு ஒருங்கிணைந்த ஆசிரியர் கல்வி படிப்பில் இணைய மத்திய கல்வி அமைச்சகம் அழைப்பு
ஆசிரியர் கல்விக்கான தேசிய கவுன்சில், 4 ஆண்டு ஒருங்கிணைந்த ஆசிரியர் கல்வி படிப்பில் இணைவதற்கான விண்ணப்பங்களை வரவேற்றுள்ளது. தேசிய கல்விக் கொள்கை வழிகாட்டுதல்படி பி.ஏ பி.எட் / பி.எஸ்சி. பி. எட்/ பிகாம் பி. எட் ஆகிய படிப்புகள் மத்திய, மாநில பல்கலைக்கழகங்கள் / கல்வி நிறுவனங்களில் சோதனை அடிப்படையில் பயிற்றுவிக்கப்பட உள்ளன. இந்தப் படிப்புகளில் இணைவதற்கான நுழைவுத்தேர்வை தேசிய தேர்வு முகமை நடத்த உள்ளது.
கல்வி அமைச்சகத்தின் கீழ் உள்ள ஆசிரியர் கல்விக்கான தேசிய கவுன்சில் தேசிய கல்விக் கொள்கை 2020 இன் படி இதற்கான பாடத்திட்டத்தை வகுத்துள்ளது. இதில் ஒரு மாணவர் ஆசிரியர் கல்வியோடு சேர்த்து தனக்கு வேண்டிய கணிதம், அறிவியல், கலை, பொருளாதாரம் அல்லது வணிகம் ஆகிய சிறப்புத் துறைகளில் பட்டம் பெற உதவுகிறது. இந்த ஒருங்கிணைந்த படிப்பானது அதிநவீன கற்பித்தலை வழங்குவதோடு மட்டுமல்லாமல், குழந்தைப் பருவ பராமரிப்பு மற்றும் கல்வி, அடிப்படை கல்வியறிவு மற்றும் எண்ணியல், உள்ளடக்கிய கல்வி மற்றும் இந்தியா மற்றும் அதன் மதிப்புகள்/நெறிமுறைகள்/கலை/மரபுகள் பற்றிய புரிதல் ஆகியவற்றிலும் ஒரு அடித்தளத்தை நிறுவும்.
கூடுதல் விவரங்களுக்கு ஆசிரியர் கல்விக்கான தேசிய கவுன்சில்  திருத்த விதிமுறைகள், 2021ஐப் பார்க்கவும். மத்திய, மாநில அரசு பல்கலைக்கழகங்கள்/ கல்வி நிறுவனங்கள் 4 ஆண்டு ஒருங்கிணைந்த ஆசிரியர் பயிற்சி கல்வி அங்கீகாரம் பெறுவதற்கான ஆன்லைன் விண்ணப்பத்தை மே 1 ஆம் தேதி முதல் மே 31  சமர்ப்பிக்கலாம். மேலும் தகவலுக்கு https://ncte.gov.in/ITEP என்ற இணைப்பை பார்வையிடவும்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleseDetail.aspx?PRID=1821794
விவசாயத்துறை அமைச்சகம்
கரீஃப் பருவப் பயிர் விதைப்பு 115.90 லட்சம் ஹெக்டேர் பரப்பைத் தாண்டியது
மாநிலங்களிலிருந்து பெறப்பட்ட அறிக்கைகளின் படி, 2018 ஜூன் 22 ஆம் தேதி நிலவரப்படி, கடந்த ஆண்டின் 128.35 லட்சம் ஹெக்டேர் பரப்புடன் ஒப்பிடுகையில், இம்முறை மொத்த விதைப்புப் 115.90 லட்சம் ஹெக்டேர் பரப்பைத் தாண்டியுள்ளது.
அரிசி 10.67 லட்சம் ஹெக்டேரிலும், பருப்பு 5.91 லட்சம் ஹெக்டேரிலும், சிறு தானியங்கள் 16.69 லட்சம் ஹெக்டேரிலும், கரும்பு 50.01 லட்சம் ஹெக்டேரிலும், பருத்தி 20.68 லட்சம் ஹெக்டேரிலும் விதைப்பு / நடவு நடைபெற்றுள்ளது.
(Visitor Counter : 73
பிரதமர் அலுவலகம்
இந்திய - இத்தாலி மெய்நிகர் இருதரப்பு உச்சிமாநாட்டில் பிரதமர் ஆற்றிய உரையின் முக்கிய அம்சங்கள்
மேன்மை மிக்கவர்களே,
வணக்கம் !
உங்கள் அறிமுகக் கருத்துக்களுக்கு நன்றி!
நீங்கள் கூறியது போல், கொவிட்-19 பெருந்தொற்றின் காரணமாக, மே மாதத்தில் எனது இத்தாலி பயணத்தை ஒத்தி வைக்க வேண்டியிருந்தது. நல்ல விஷயம் என்னவென்றால், இன்று நாம் மெய்நிகர் ஊடகம் மூலம் சந்திக்க முடிகிறது. முதலாவதாக, இத்தாலியில் கொரோனா வைரஸால் ஏற்பட்ட சேதங்களுக்கு, நானும் இந்திய குடிமக்கள் அனைவரும் வருந்துகிறோம். உலகின் பிற நாடுகள், கொரோனா வைரஸைப் புரிந்து கொள்ள முயற்சித்த போது, நீங்கள் இந்த பேரழிவை எதிர்த்துப் போராடினீர்கள்.
நீங்கள் மிகவும் கடினமான சூழ்நிலையை, வெற்றிகரமாகவும் விரைவாகவும் கட்டுப்படுத்தி, முழு நாட்டையும் ஒழுங்கமைத்தீர்கள். தொற்றுநோயின் முதல் சில மாதங்களில், இத்தாலியின் வெற்றி அனைவருக்கும் உத்வேகம் அளித்தது. உங்கள் அனுபவங்கள் எங்கள் அனைவருக்கும் வழிகாட்டின.
மேன்மை மிக்கவர்களே,
உங்களைப் போலவே, இந்தியாவிற்கும் இத்தாலிக்கும் இடையிலான உறவுகளை மேலும் விரிவுபடுத்துவதற்கும் ஆழப்படுத்துவதற்கும் நான் கடமைப்பட்டுள்ளேன். 2018 ஆம் ஆண்டு தொழில்நுட்ப உச்சிமாநாட்டிற்கான உங்களது இந்தியா வருகையும், நமது சந்திப்பும் பல அம்சங்களைத் தொட்டது, மேலும், இந்திய மக்களுக்கு இத்தாலி மீதான ஆர்வத்தையும் உருவாக்கியது. 2018 ஆம் ஆண்டில் நமது பேச்சுவார்த்தைக்குப் பிறகு, இருதரப்பு உறவுகளில் நிறைய முன்னேற்றம் ஏற்பட்டுள்ளது மகிழ்ச்சியான விஷயமாகும்.
இத்தாலிய நாடாளுமன்றம் கடந்த ஆண்டு இந்திய-இத்தாலி நட்புக் குழுவை அமைத்தது என்பதை அறிந்து மகிழ்ச்சியடைகிறேன். கொவிட் நிலைமை மேம்பட்டவுடன், இத்தாலிய நாடாளுமன்ற உறுப்பினர்களை இந்தியாவுக்கு வரவேற்க எங்களுக்கு வாய்ப்பு கிடைக்கும் என்று நம்புகிறேன்.
மேன்மை மிக்கவர்களே,
கொவிட்-19 பெருந்தொற்றானது, இரண்டாம் உலகப் போர் போல, வரலாற்றில் ஒரு முக்கிய நிகழ்வாக இருக்கும் என்பது தெளிவு. நாம் அனைவரும் இந்த புதிய உலகத்திற்கு, கொரோனாவுக்கு பிந்தைய உலகத்திற்கு ஏற்ப நம்மை தகவமைத்துக் கொள்ள வேண்டும். மேலும், இதிலிருந்து எழும் சவால்களுக்கும் வாய்ப்புகளுக்கும் ஏற்ப ஒரு புதிய வழியில் தயாராக இருக்க வேண்டும்.
நமது இன்றைய கலந்துரையாடல்கள், நம் உறவுகளை மேலும் வலுப்படுத்தும்; இருதரப்பு புரிந்துணர்வை மேம்படுத்தும்; ஒத்துழைப்பின் புதிய பகுதிகளை அடையாளம் காண உதவும் என்று நான் நம்புகிறேன்.
குறிப்பு: இது பிரதமரின் உரையின் தோராயமான மொழிபெயர்ப்பாகும். அசல் உரை இந்தியில் நிகழ்த்தப்பட்டது.
(
சுற்றுச்சூழல் மற்றும் வனத்துறை அமைச்சகம்
வட மாநிலங்களில் இந்த ஆண்டு வைக்கோல் அளவு குறையும்: நடவடிக்கை பலன் அளிக்கிறது
ஹரியானா, பஞ்சாப், உத்தரப் பிரதேசத்தின் தேசிய தலைநகர் பிராந்திய மாவட்டங்களில் வைக்கோல் உற்பத்தியை குறைக்க மேற்கொண்ட நடவடிக்கைகள் பலன் அளிக்கத் தொடங்கியுள்ளன.
அறுவடைக்கு பின், விவசாய நிலங்களில் வைக்கோல் எரிக்கப்படுவதால், தில்லியில் காற்று மாசு அதிகரிக்கிறது. இதை குறைக்க, மாற்று பயிர் விளைவிக்கும் நடவடிக்கைகளை மத்திய அரசு மேற்கொண்டது. இதன் காரணமாக, இந்த பகுதிகளில் நெல் விளைவிக்கப்பட்ட பகுதியின் அளவு 7.72 சதவீதம் குறைந்துள்ளது. அதேபோல் பாசுமதி அல்லாத வகைகளில் இருந்து வைக்கோல் உற்பத்தியும், கடந்தாண்டை விட இந்தாண்டு 12.41 சதவீதம் குறையும் எனத் தெரிகிறது.
பியுஎஸ்ஏ-44 ரக நெல் உற்பத்தியை குறைத்து, குறைந்த காலத்தில் அதிகம் விளையும் நெல் மற்றும் மாற்று பயிர்களை விவசாயிகள் விளைவிக்க மத்திய மாநில அரசுகள் நடவடிக்கை மேற்கொண்டன.
இது நல்ல பயனை அளிக்கத் தொடங்கியுள்ளது. இந்தாண்டு வட மாநிலங்களில் வைக்கோல் உற்பத்தி 1.31 மில்லியன் டன் குறையும் என எதிர்பார்க்கப்படுகிறது.
இந்த மாநிலங்களில் இருந்து கடந்த 2020ம் ஆண்டு 28.4 மில்லியன் டன் வைக்கோல் உற்பத்தியானது. இது இந்தாண்டில் 26.21 மில்லியன் டன்னாக குறையும் என எதிர்பார்க்கப்படுகிறது.
நெல்லுக்கு பதில், மாற்று பயிர்களை விளைவிக்கும் திட்டம் பஞ்சாப், ஹரியானா மற்றும் உ.பி மாவட்டங்களில் அமல்படுத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762056
குடியரசுத் தலைவர் செயலகம்
நான்கு நாடுகளின் தூதர்கள் குடியரசுத் தலைவரிடம் நியமனப் பத்திரங்களை அளித்தனர்
குடியரசுத் தலைவர் மாளிகையில் இன்று  நடைபெற்ற நிகழ்ச்சியில், தென்னாப்பிரிக்க ஹைகமிஷனர் சீனா, சோமாலியா, கிரீஸ் ஆகியவற்றின் தூதர்கள் நியமனப் பத்திரங்களைக் குடியரசுத் தலைவர் திரு. ராம்நாத் கோவிந்திடம் அளித்தனர்.
நியமனப் பத்திரங்களை அளித்த தூதர்கள் வருமாறு:
- திரு. ஜோயல் சிபுசிஸோ டெப்லெ, தென்னாப்பிரிக்கக் குடியரசின் ஹைகமிஷனர்
- திரு. சூன் வெய்டோங், சீன மக்கள் குடியரசின் தூதர்
- திருமதி. ஃபாதுமா அப்துல்லாஹி முஹமது, சோமாலியா கூட்டமைப்பு குடியரசின் தூதர்
- திரு. டையோனிசியோஸ் கிவிடோஸ், கிரீஸ் தூதர்
--------
(Visitor Counter : 103
தொலைதொடர்பு மற்றும் தகவல் தொழில்நுட்ப அமைச்சகம்
ரேடியோ நெட்வொர்க்கை அடிப்படையாகக் கொண்ட கடைசி மைல் தொலைத் தொடர்பு இணைப்பு தீர்வான ”பாரத் ஏர்ஃபைபரை” திரு. சஞ்சய் தோத்ரே திறந்து வைத்தார்.
இந்திய அரசாங்கத்தின் மத்திய மனிதவள மேம்பாட்டு, மின்னணு, தகவல் தொடர்பு மற்றும் தகவல் தொழில்நுட்பத் துறை அமைச்சர் திரு. சஞ்சய் தோத்ரே, மகாராஷ்டிராவின் அகோலாவில் “ பாரத் ஏர் ஃபைபர் சேவைகளை” திறந்து வைத்தார். பாரத் ஏர் ஃபைபர் சேவைகளின் தொடக்கத்துடன், அகோலா & வாஷிம் மாவட்டத்தில் வசிப்பவர்கள் தேவைக்கேற்ப வயர்லெஸ் இணைய இணைப்புகளைப் பெறுவார்கள்.
இந்திய அரசால் முன்னெடுக்கப்பட்ட டிஜிட்டல் இந்தியா திட்டத்தின் ஒரு பகுதியாக பாரத் ஏர் ஃபைபர் சேவைகளை பிஎஸ்என்எல்  அறிமுகப்படுத்தியுள்ளது, இந்தச் சேவை பிஎஸ்என்எல்  இருப்பிடங்களிலிருந்து 20 கிமீ தூரத்தில் வயர்லெஸ் இணைப்பை வழங்குவதை நோக்கமாகக் கொண்டுள்ளது, டெலிகாம் உள்கட்டமைப்புக் கூட்டாளர்களின்  ஆதரவுடன் மலிவான சேவைகளுடன் வருவதால்,தொலைதூர இடங்களில் உள்ள BSNL வாடிக்கையாளர்களும் பயனடைவார்கள்.
அகோலா மற்றும் வாஷிம் மாவட்டத்தைச் சேர்ந்த பிஎஸ்என்எல்லின் உள்ளூர் வணிகப் பயனாளிகள் மூலம் பிஎஸ்என்எல் “பாரத் ஏர் ஃபைபர் சேவைகளை” வழங்குகிறது, மேலும் இந்தச் சேவைகள் சரியான இணைய இணைப்பை விரைவான நேரத்தில் வழங்கும். பிஎஸ்என்எல் வரம்பற்ற இலவசக் குரல் அழைப்பை வழங்குவதால் இந்தச் சேவைகள் பிற ஆபரேட்டர்களிடமிருந்து தனிச்சிறப்பானது என்பதுடன் முற்றிலும் வேறுபட்டவை ஆகும்.
இந்த உயர் தொழில்நுட்பச் சேவைகளுடன் பிஎஸ்என்எல்  தனது வாடிக்கையாளர்களை அதிகரிக்கும் அதே நேரத்தில் பிஎஸ்என்எல்  அகோலா மற்றும் வாஷிம் மாவட்டத்தின் உள்ளூர்வாசிகளுக்கு பிஎஸ்என்எல் உடன் டெலிகாம் உள்கட்டமைப்புக் கூட்டாளர்களாகக் கைகோர்க்கவும் இது ஒரு சிறந்த வாய்ப்பை அளிக்கிறது. இதனால் அவர்கள் மாதந்தோறும் சுமார் ஒரு லட்ச ரூபாய் மாத வருமானம் ஈட்டுவதுடன், இதன்மூலம் இந்திய அரசின் “சுயசார்பு இந்தியா” முயற்சிகளின் கீழ் தன்னம்பிக்கை பெறுவார்கள்.
இந்த பாரத் ஏர் ஃபைபர் சேவைகள் விரைவான வயர்லெஸ் இணைய இணைப்பு மற்றும் குரல் சேவைகளின் புதிய வழியை நியாயமான செலவில் தருகிறது. பி.எஸ்.என்.எல் 100 எம்.பி.பி.எஸ் வேகம் வரை ”பாரத் ஏர் ஃபைபர்” இணைப்பை வழங்குகிறது. பிஎஸ்என்எல் வயர்லைன் மற்றும் வயர்லெஸ் பிரிவுகளில் கவர்ச்சிகரமான பிராட்பேண்ட் திட்டங்களை வழங்குவதுடன், ஊரடங்கின் போது, அரசு மற்றும் பல தனியார் நிறுவனங்களால் தொடங்கப்பட்ட வீட்டிலிருந்து வேலையை வெற்றிகரமாகச் செயல்படுத்துவதற்கு தேவையான இணைய இணைப்பை வழங்கியதன் மூலம் பிஎஸ்என்எல் மிகவும் நம்பகமான பிராண்டாகவும் செயல்பட்டது.
லேண்ட்லைன் / பிராட்பேண்ட் மற்றும் ஃபைபர் FTTH இணைப்புகளை பிஎஸ்என்எல் வெற்றிகரமாக வழங்குகிறது. ஜூலை மாதம் 20ஆம் தேதி முதல், பி.எஸ்.என்.எல் மகாராஷ்டிரா வட்டத்தில் 15000 FTTH இணைப்புகளையும், இந்தியா முழுவதும் 162000 FTTH இணைப்புகளையும் வழங்கியுள்ளது. கோவிட் -19 தொற்றுநோயின் காரணமாக கடுமையான ஊரடங்கு அமல்படுத்தப்பட்டிருந்த நேரத்தில் இவை அற்புதமான சாதனைகள்.
வயர்லெஸ் பாரத் ஏர் ஃபைபர் அறிமுகப்படுத்தப்படுவதால், மிக விரைவான நேரத்தில் தேவைக்கேற்ப கூடுதல் இணைப்புகள் வழங்கப்படும். அகோலா & வாஷிம் மாவட்டத்தில் வசிக்கும் அனைவரும், இந்த தரமான மற்றும் மிகவும் விலை மலிவான சேவைகளைப் பெற்று பயனடைய பிஎஸ்என்எல் வேண்டுகோள் விடுக்கிறது.
(Visitor Counter : 181
பிரதமர் அலுவலகம்
கர்நாடகா மாநிலத்தின் ஹம்பியில் நடந்த 3வது ஜி-20 கலாச்சார பணிக்குழு கூட்டத்தில் அதிகளவில் 1755 லம்பானி சமூகத்தின் உற்பத்திப் பொருட்களை காட்சிப்படுத்திய கின்னஸ் சாதனைக்கு பிரதமர் பாராட்டு
பிரதமர் திரு. நரேந்திர மோடி, கர்நாடகா மாநிலத்தின் ஹம்பியில் நடந்த 3வது ஜி-20 கலாச்சார பணிக்குழு கூட்டத்தில் அதிகளவிலான லம்பானி சமூகத்தின் 1755 உற்பத்திப் பொருட்களை காட்சிப்படுத்திய கின்னஸ் சாதனைக்கு பாராட்டு தெரிவித்துள்ளார்.
கலாச்சார அமைச்சகத்தின் ட்வீட்டைப் பகிர்ந்து, பிரதமர் ட்வீட் செய்துள்ளதாவது;
"பாராட்டத்தக்க முயற்சி, இது லம்பானி சமூகத்தின் கலாச்சாரம், கலை மற்றும் கைவினை ஆகியவற்றை பிரபலப்படுத்தும் மற்றும் கலாச்சார முன்முயற்சிகளில் பெண்களின் பங்கேற்பை ஊக்குவிக்கும்.
எஃகுத்துறை அமைச்சகம்
ஆண்டு இறுதி அறிக்கை 2020 - எஃகுத் துறை அமைச்சகம்
எஃகுத் துறை அமைச்சகத்தின் 2020ஆம் ஆண்டு முக்கிய சாதனைகள்:இந்திய எஃகு ஆணைய நிறுவனம்  ஒடிசா, ஜார்கண்ட், சட்டீஸ்கர் ஆகிய மாநிலங்களில் உள்ள சுரங்கங்களில் இருந்து 2 மில்லியன் டன் இரும்புத் தாதுகளை ஏலம் விடும் நடவடிக்கையை 2020-இல் தொடங்கியது. இது நாட்டில் இரும்புத்தாது கிடைக்கும் சூழலை மேம்படுத்தியது.எஃகுவை இந்தியா ஏற்றுமதி செய்தாலும், அதிகத் திறன் வாய்ந்த சிறப்பு எஃகு உற்பத்தி இங்கு இல்லாததால், அவற்றை இந்தியா இறக்குமதி செய்கிறது. சிறப்பு எஃகு உற்பத்தியை ஊக்குவிக்க, மத்திய அரசு உற்பத்தியுடன் தொடர்பான ஊக்குவிப்புத் திட்டத்துக்கு மத்திய அமைச்சரவை கடந்த நவம்பர் 11ஆம் தேதி ஒப்புதல் அளித்தது. இது இன்னும் ஐந்து ஆண்டுகளில் சிறப்பு எஃகு உற்பத்தியை ஆண்டுக்கு 37 மெட்ரிக் டன்னாக அதிகரிக்கும். மேலும், ரூ.35,000 கோடி முதலீட்டை ஈர்க்கும். இது நாட்டின் ஐந்து டிரில்லியன் டாலர் பொருளாதாரத்துக்கு தனது பங்களிப்பை அளிப்பதோடு மட்டும் அல்லாமல், எஃகுத் துறையில் வேலைவாய்ப்பையும் உருவாக்கும்.நாட்டில் தரமான எஃகு கிடைப்பதற்காக எஃகுத் தரக்கட்டுப்பாடு உத்தரவையும், மத்திய எஃகுத் துறை அமைச்சகம் பிறப்பித்தது. இதன் மூலம் தரம் குறைவான எஃகுத் தயாரிப்புகளுக்கு, இறக்குமதிக்கும் தடை விதிக்கப்பட்டது. இதன் மூலம் நாட்டின் தரமான எஃகு கிடைப்பது உறுதி செய்யப்பட்டது.எஃகுத் தொழில் துறையில் ஒத்துழைப்புடன் செயல்பட இந்தியா - ஜப்பான் இடையே புரிந்துணர்வு ஒப்பந்தம் கடந்த 22ஆம் தேதி கையெழுத்தானது. இது இரு நாடுகள் இடையே எஃகுத் துறையில், வர்த்தகம், முதலீடு, திறன் மேம்பாடு, அனுபவம் பகிர்வு, எஃகுப் பயன்பாட்டில் சிறந்த முறைகள், பணியிடப் பாதுகாப்பு ஆகியவற்றில் ஒத்துழைப்பை மேம்படுத்தும்.எஃகுத் துறையில் முதலீடுகளைக் கவர, திட்ட மேம்பாட்டுப் பிரிவை எஃகு அமைச்சகம் உருவாக்கியது. முதலீட்டாளர்களை அடையாளம் காணுதல், எஃகுத் துறையில் முதலீடு செய்வதற்கான வசதிகளை ஏற்படுத்துதல் போன்ற பணிகளை இப்பிரிவு மேற்கொள்கிறது. இப்பிரிவின் மூலம் ரூ.12 ஆயிரம் கோடி மதிப்பிலான பணிகள் நடந்து வருகின்றன.எஃகுத் துறையில் தற்சார்பு இந்தியாவை ஊக்குவிக்க, உள்நாட்டு இருப்பு மற்றும் எஃகுத் தயாரிப்புக் கொள்கையில் திருத்தங்களை எஃகு அமைச்சகம் கடந்த மாதம் அறிவித்தது. இதன் மூலம் ரூ.ஐந்து இலட்சத்துக்கும் மேலான திட்டங்களுக்கு உள்நாட்டில் மட்டுமே கொள்முதல் செய்ய முடியும். இந்தக் கொள்கை மூலம் ரூ.21,000 கோடிக்கும் அதிகமான மதிப்பு எஃகு உள்நாட்டில் கொள்முதல் செய்ய வழி வகுத்துள்ளது. இது நாட்டின் பொருளாதாரத்தை பலப்படுத்துவதோடு, வேலை வாய்ப்பையும் அதிகரிக்கும்.எஃகுப் பொதுத்துறை நிறுவனங்களின் மருத்துவமனைகள், கோவிட் சிகிச்சை மையங்களாகவும் செயல்பட்டன. கோவிட் நோயாளிகளுக்கு 4,310 படுக்கை வசதிகள், 100 தீவிர சிகிச்சைப் பிரிவு படுக்கை வசதிகள் ஏற்படுத்தப்பட்டன. மேலும், தனிமை மையங்களும் ஏற்படுத்தப்பட்டன. புலம் பெயர் தொழிலாளர்கள் 95,000 பேருக்கு, முடக்கக் காலத்தில் உணவளிக்கப்பட்டது. முகக்கவசங்கள் மற்றும் இதர உபகரணங்களும் வழங்கப்பட்டன.எஃகுப் பொதுத்துறை நிறுவனங்கள், தங்களின் ஆக்ஸிஜன் ஆலைகளில் இருந்து, கோவிட் மருத்துவமனைகளுக்கு நாள் ஒன்றுக்கு 1200 முதல் 1500 டன் திரவ ஆக்ஸிஜன்களை வழங்கி உள்ளன.பிரதமரின் நல நிதிக்கு, எஃகுப் பொதுத்துறை நிறுவனங்கள் ரூ.267.55 கோடி நிதி அளித்தன. மேலும், ஊழியர்களின் சம்பளத்திலிருந்து ரூ.13.50 கோடியும் பிரதமரின் நல நிதிக்கு அளிக்கப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685071
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைச் செய்திகள்.
குணமடைவோர் விகிதம் 50 சதவீதத்திற்கும் அதிகம். மொத்தம் 1,62,378 நோயாளிகள் கொவிட்-19 நோயிலிருந்து குணமடைந்துள்ளனர்.
கடந்த 24 மணி நேரத்தில் 8,049 கொவிட்-19 நோயாளிகள் குணமடைந்துள்ள நிலையில், குணமடைந்தோர் விகிதம் 50 சதவீதத்துக்கும் அதிகமாகியுள்ளது. மொத்தம் 1,62,378 நோயாளிகள் இதுவரை கொவிட்-19 நோயிலிருந்து குணமடைந்துள்ளனர்.
தற்போது, குணமடைந்தோர் விகிதம் 50.60 சதவீதமாக உள்ளது. நோய்த் தொற்று ஏற்பட்டவர்களில் பாதி பேர் குணமடைவதையே இது காட்டுகிறது. உரிய நேர தொற்றுக் கண்டறிதல், முறையான மருத்துவ சிகிச்சை மேலாண்மை ஆகியவை நோயாளிகள் குணமடைவதற்குக் காரணமாகும்.
தற்போது, 1,49,348 பேர் மருத்துவக் கணிகாணிப்பின் கீழ் உள்ளனர்.
கொரோனா வைரஸ் பாதித்தவர்களிடம் தொற்று கண்டறிவதற்கான இந்திய மருத்துவ ஆராய்ச்சி கவுன்சிலின்  சோதனைத் திறன் தொடர்ந்து அதிகரிக்கப்பட்டு வருகிறது. அரசு பரிசோதனைக் கூடங்களின் எண்ணிக்கை 646 ஆகவும், தனியார் ஆய்வகங்களின் எண்ணிக்கை 247 ஆகவும்  அதிகரிக்கப்பட்டுள்ளது. கடந்த 24 மணி நேரத்தில், 1,51,432 மாதிரிகள் பரிசோதிக்கப்பட்டுள்ளன. இதுவரை மொத்தம் 56,58,614 மாதிரிகள் பரிசோதிக்கப்பட்டுள்ளன.
இன்று, மத்திய உள்துறை அமைச்சருடன், மத்திய சுகாதார அமைச்சர், தில்லி துணை நிலை ஆளுநர் மற்றும் முதலமைச்சருடன் கூட்டம் ஒன்றை நடத்தி, தேசியத் தலைநகர் பிராந்தியத்தில் கொவிட்-19 நிலவரம் குறித்து ஆய்வு செய்தார். கட்டுப்பாட்டு நடவடிக்கைகளை வலுப்படுத்துவது, சோதனைகளை அதிகரித்தல், சுகாதாரக் கட்டமைப்பு முன்னேற்பாடுகள் ஆகியவை இந்தக் கூட்டத்தில் விவாதிக்கப்பட்டன.
கொவிட்-19 குறித்த தொழில்நுட்ப விஷயங்கள், வழிகாட்டுதல்கள், அறிவுரைகள் பற்றிய அனைத்து அதிகாரபூர்வ, அண்மைத் தகவல்களுக்கு தயவுசெய்து இந்தத் தளங்களை அணுகவும்; https://www.mohfw.gov.in/ மற்றும் @MoHFW_INDIA .
தொழில்நுட்பம் தொடர்பான கேள்விகளை technicalquery.covid19[at]gov[dot]in என்ற தளத்துக்கு அனுப்பலாம். மற்ற கேள்விகளுக்கு ncov2019[at]gov[dot]in மற்றும் @CovidIndiaSeva என்ற தளங்களை அணுகலாம்.
கொவிட்-19 பற்றிய தகவல் ஏதேனும் தேவையென்றால், தொடர்பு கொள்ள வேண்டிய மத்திய சுகாதாரம் மற்றும் குடும்பநலத்துறை அமைச்சகத்தின் உதவி மைய எண்கள்;+91-11-23978046 or 1075 . மாநிலங்கள், யூனியன் பிரதேசங்களின் உதவி மைய எண்கள் பட்டியல் https://www.mohfw.gov.in/pdf/coronvavirushelplinenumber.pdf என்ற தளங்களில் கிடைக்கும்
புதிய மற்றும் புதுப்பிக்கத்தக்க எரிசக்தி அமைச்சகம்
எரிசக்தித்துறையில் மகளிர் பங்கேற்பை ஊக்குவிக்க மத்திய புதிய மற்றும் புதுப்பிக்கத்தக்க அமைச்சகம் முக்கியத்துவம் வாய்ந்த திட்டங்களை செயல்படுத்தி வருகிறது
சூரியசக்தி, காற்றாலை எரிசக்தி, சிறிய புனல் மின்திட்டங்கள் உள்ளிட்ட புதுப்பிக்கத்தக்க எரிசக்தித்துறையில் திறன் மேம்பாட்டுக்கான திட்டங்களுக்கு புதிய மற்றும் புதுப்பிக்கத்தக்க அமைச்சகம் ஆதரவளித்து வருகிறது. 2015-16-ஆம் நிதியாண்டு முதல் சூரியசக்தி திறன் மேம்பாட்டுத் திட்டம் செயல்படுத்தப்பட்டு வருகிறது. இதில், இந்தத் திட்டம் தொடங்கப்பட்டதிலிருந்து கடந்த நவம்பர் மாதம் வரை 2,251 பெண்களுக்கு பயிற்சி அளிக்கப்பட்டுள்ளது. இதில் 836 பேருக்கு வேலை கிட்டியுள்ளது.
காற்றாலை மற்றும் புனல் மின் திட்டங்களில் திறன் மேம்பாட்டுத் திட்டங்கள் அண்மையில், தொடங்கப்பட்டன. இவற்றுக்கு ஆண்கள் மற்றும் பெண்கள் தகுதி உடையவர்கள் ஆவார்கள்.
கிராமப்பகுதியில் உள்ள போதிய படிப்பறிவு இல்லாத பெண்களுக்கான ஆறு மாத பயிற்சி திட்டத்திற்கு அமைச்சகம் ஆதரவளித்து வருகிறது. இவர்கள், சூரிய விளக்குகளை ஏற்றி, இயக்கி, பராமரிக்கும் பணிகளை மேற்கொள்வார்கள்.
மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
குடியரசுத் துணைத் தலைவர் செயலகம்
சமூகத்தில் பாலின பாகுபாட்டை முடிவுக்கு கொண்டு வர வேண்டும்: குடியரசு துணைத் தலைவர் அழைப்பு
சமூகத்தில் பாலின பாகுபாட்டை முடிவுக்கு கொண்டு வர வேண்டும் எனவும், ஒவ்வொரு துறையிலும் பெண்களுக்கு சம உரிமைகளை உறுதி செய்ய வேண்டும் எனவும் குடியரசு துணைத் தலைவர் திரு எம். வெங்கையா நாயுடு கூறியுள்ளார்.
பிரம்ம குமாரிகள் அமைப்பின் முன்னாள் தலைவி ராஜயோகினி தாதி ஜான்கி நினைவாக தில்லியில் இன்று தபால் தலையை குடியரசு துணைத் தலைவர் வெளியிட்டார். அப்போது அவர் கூறியதாவது:
பெண்களால் வழிநடத்திச் செல்லப்படும் அமைப்பாக, பிரம்ம குமாரிகள் அமைப்பு உள்ளது பாராட்டுக்குரியது. இந்த உலகளாவிய இயக்கம், பெண்களின் அதிகாரம் மற்றும் சுதந்திரத்தின் முன்மாதிரியான சாம்பியனாக இருந்து வருகிறது மற்றும் ஆன்மீக சாதனைகள் பாலின அடிப்படையிலான வேறுபாட்டை மீறும் என்பதை நிரூபிக்கிறது.
வேத காலங்களில் கார்கி மற்றும் மைத்ரேயி போன்ற பெண் அறிஞர்கள் இருந்தனர். ஒவ்வொரு துறையிலும் பெண் தலைவர்கள் இருந்த வளமான வரலாறு இந்தியாவில் உள்ளது. பண்டைய இந்தியாவில், தெய்வீக பெண்மையை ‘சக்தி’ வடிவத்தில் வணங்கினர்.
சமூகத்தில் நிலவும் பெண்களுக்கு எதிரான பாகுபாட்டை மாற்றியமைக்க வேண்டும். கடந்த 2019ம் ஆண்டு, பிரம்ம குமாரிகளின் சாந்திவனத்தில் மதிப்பிற்குரிய தாதி ஜான்கியை நான் சந்தித்தேன். அவர் முன்னணி ஆன்மீக தலைவர்களில் ஒருவராக இருந்தார்.
அவர் அமைதியின் உருவம். கடைசி வரை, தாம் போதித்ததை தான் அவர் பின்பற்றினார். தாதி வாழ்க்கையின் மதிப்புகள் மற்றும் கொள்கைகளுக்கு வாழும் உதாரணமாக பிரம்ம குமாரிகள் அமைப்பு உலகம் முழுவதும் பரந்து விரிந்துள்ளது.
தாதிஜியின் வாழ்க்கை கடவுளுக்காகவும், மனிதநேயத்தின் தன்னலமற்ற சேவைகளுக்காகவும் அர்ப்பணிக்கப்பட்டது. அதிலிருந்து மக்கள் உத்வேகம் பெற வேண்டும். மற்றவர்களுக்கு சேவை செய்வதில் மகிழ்ச்சி காண்பதுதான் தாதி ஜான்கியின் தத்துவம்.
அவரை மக்கள் பின்பற்றி, தற்போதைய கொவிட் தொற்று நேரத்தில், தேவையானவர்களுக்கு ஒவ்வொருவரும் உதவ வேண்டும். மிகச் சிறந்த ஆன்மீக குருவின் முதலாம் ஆண்டு நினைவு தினத்தை முன்னிட்டு நினைவு தபால் தலை வெளியிடுவது அரசு செய்யும் மிகப் பொருத்தமான மரியாதை.
இவ்வாறு குடியரசு துணைத் தலைவர் திரு எம். வெங்கையா நாயுடு பேசினார்.
இந்நிகழ்ச்சியில் மத்திய அமைச்சர் திரு ரவி சங்கர் பிரசாத், முன்னாள் சிபிஐ இயக்குனர் டாக்டர் கார்த்திகேயன், பிரம்ம குமாரி சகோதரிகள் ஆஷா, ஷிவானி உள்பட பலர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711184
உள்துறை அமைச்சகம்
போதை மருந்து கட்டுப்பாட்டில் எதிர்கால ஒத்துழைப்புக்கான பகுதிகளை இந்தியா இலங்கை போதை மருந்து தடுப்பு அமைப்புகள் அடையாளம் கண்டன
இந்தியாவின் போதை மருந்துத் தடுப்பு அமைப்பு மற்றும் இலங்கையின் காவல்துறை போதை மருந்து அமைப்புகளுக்கு இடையே மூன்றாவது இருதரப்பு கூட்டம் இன்று தொடங்கியது. இந்த கூட்டத்தில் போதை மருந்துகள், மனத்தடுமாற்றத்தை ஏற்படுத்தும் மற்றும் அது தொடர்பான பொருள்கள் குறித்து விவாதிக்கப்படுகிறது. இந்தக் கூட்டத்தில் பங்கேற்கும் இந்திய பிரதிநிதிகளுக்கு போதை மருந்து தடுப்பு அமைப்பின் தலைமை இயக்குனர் திரு. அபய் மற்றும் இலங்கைப் பிரதிநிதிகளுக்கு போலீஸ் போதை மருந்து அமைப்பின் துணைத் தலைவர் திரு. சஜீவா மெடவட்டே தலைமை ஏற்றுள்ளனர். இந்தியப் பிரதிநிதிகள் தரப்பில் தமிழக காவல்துறை அதிகாரிகள், கடலோர காவல் படை அதிகாரிகள், உள்துறை மற்றும் வெளியுறவு அமைச்சக அதிகாரிகள் மற்றும் போதை மருந்து தடுப்பு அமைப்பின் அதிகாரிகள் இடம்பெற்றுள்ளனர்.
இந்த பேச்சுகள் இணக்கமான மற்றும் ஆக்கப்பூர்வமான சூழலில் நடைபெற்றன. இந்திய இலங்கைப் பகுதியில் நடைபெறும் போதை மருந்து கடத்தல் தொடர்பான சமீபத்திய போக்குகள், தகவல் பரிவர்த்தனை, புலனாய்வுத் தகவல்கள் பரிமாற்றம், இந்தியா மற்றும் இலங்கையில் முக்கியமான நகரங்களில் போதை மருந்து பறிமுதல் செய்யப்பட்ட போது அதில் தொடர்புடைய இந்திய/இலங்கை பிரஜைகளை கண்டுபிடிப்பது, சிறந்த நடைமுறை மற்றும் பயிற்சி தேவைகளை பகிர்ந்து கொள்வது உள்ளிட்டவை குறித்து ஆலோசனைகள் நடத்தப்பட்டன.
இந்தப் பிராந்தியத்தில் உள்ள சவால் நிறைந்த போதை மருந்து சூழல் குறித்து அங்கீகரித்த இரு நாட்டு அமைப்புகளும் எதிர்கால ஒத்துழைப்புக்கான பகுதிகளை அடையாளம் கண்டு தொடர்ந்து ஒத்துழைக்க முடிவு செய்தன.
எரிசக்தி அமைச்சகம்
2021-22 நிதியாண்டிற்கான இடைக்கால ஈவுத்தொகையாக ரூ 933.61 கோடியை இந்திய அரசுக்கு என்எச்பிசி வழங்கியது
இந்தியாவின் முதன்மையான நீர்மின் நிறுவனமும், இந்திய அரசின் ‘மினி ரத்னா’ வகை-I நிறுவனமுமான என்எச்பிசி லிமிடெட், 2021-22 நிதியாண்டுக்கான இடைக்கால ஈவுத்தொகையாக ரூ 933.61 கோடியை மார்ச் 4, 2022 அன்று இந்திய அரசுக்கு வழங்கியது.
மேற்கண்ட தொகைக்கான வங்கி ஆவணத்தை மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங்கிடம் என்எச்பிசி தலைவர் மற்றும் நிர்வாக இயக்குநர் திரு ஏ கே சிங் மார்ச் 10, 2022 அன்று வழங்கினர். இந்திய அரசின் செயலாளர்  திரு அலோக் குமார், திரு ஒய் கே சௌபே, இயக்குநர்  என்எச்பிசி, திரு ஆர் பி கோயல், இயக்குநர் , திரு கே கே கோயல், செயல் இயக்குநர்  மற்றும் திரு சஞ்சய் குமார் மதன், செயல் இயக்குநர்  ஆகியோர் உடனிருந்தனர்.
2020-21 நிதியாண்டிற்கான இறுதி ஈவுத்தொகையின் அடிப்படையில் நடப்பு 2021-22 நிதியாண்டில் இந்திய அரசுக்கு ரூ 249.44 கோடியை நிறுவனம் ஏற்கனவே வழங்கியுள்ளது. மொத்த ஈவுத்தொகையாக 2021-22 நிதியாண்டில் இந்திய அரசுக்கு ரூ 1183.05 கோடி வழங்கப்பட்டுள்ளது.
நிதி ஆண்டு ‘22 உடன் நிறைவடைந்த ஒன்பது மாதங்களில் ரூ 2977.62 கோடி நிகர லாபத்தை நிறுவனம் ஈட்டியுள்ளது. கடந்த ஆண்டில் இதே காலகட்டத்தில் ரூ 2829.16 கோடியாக இது இருந்தது. 2020-21 நிதி ஆண்டில் ரூ 3233.37 கோடி நிகர லாபத்தை நிறுவனம் ஈட்டியது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1804974
(Visitor Counter : 113